Ավագտիկին

Ավագտիկին, հայկական իգական անուն։ Առաջացել է հայերեն ավագ և տիկին բառերից։ Ավագպարոն անվան իգական տարբերակն է։ Գործածվել է 13-16-րդ դարերում, այնուհետև դուրս է եկել գործածությունից։

Գործածություններ 
 Ավագտիկին, դուստր Գորգկան, ով 1207 թվականին իր օժիտի մի մասը նվիրաբերեց Արջոյառիճի վանքին։
 Ավագտիկին, կին Խաչոտի Շեխեանց, ով 1221 թվականին Խծկոնից վանքին մի տուն և խանութ նվիրեց։
 Ավագտիկին, կին Պետևինի, ով 1265 թվականին մի խաչքար կանգնեցրեց Քանաքեռում։
 Ավագտիկին, կին Հովհաննես քահանայի և մայր Հայրապետ գրչի, որ Փոսի անապատում (Կիլիկիա) 1329 թվականին ընդօրինակեց «Սանդուղք աստուածային ելից»-ը։
 Ավագտիկին, կին Սահնի և մայր Հովհաննեսի։
 Ավագտիկին, կին Մարտիրոսի, ով 1410 թվականին ստացավ մի Ավետարան։
 Ավագտիկին, կին Հովհաննեսի և մայր Ստեփանոս քահանայի, ով 1420 թվականին Ծերուն քահանայի համար ընդօրինակեց մի Ավետարան։
 Ավագտիկին, կին Անդրեասի և մայր Մեծխաթունի, ով 1431 թվականին Երզնկայում Ղազար աբեղային գրել տվեց մի Ավետարան։
 Ավագտիկին, կին Ստեփանոսի՝ եղբոր տանուտեր Հովհաննեսի, ով 1455 թվականին Աղթամարում Դանիել քահանային գրել տվեց մի Ավետարան։
 Ավագտիկին, վաղամեռիկ դուստր Ստեփանոսի՝ եղբորորդու Մանկտավագի, ով 1512 թվականին Մրցի գյուղում Ղազար քահանայի համար գրել տվեց մի Ավետարան։
 Ավագտիկին, դուստր Աստնվորի և եղբայր Գուլպակիի, ով 1512 թվականին Կսկիմում վրացիներից գնված մի Ավետարան գնեց։
 Ավագտիկին, հիշատակված է անթվական 3 հիշատակարաններում։

Ծանոթագրություններ 

Հայկական իգական անձնանուններ